Dogadjaji koji su obilježili 2004. godinu - 2004-12-20
Irak je i dalje dominirao vijestima u 2004. godinu, ali su se desili Beslan, Madrid, Darfur, izbori u SAD, Ukrajini, Olipijada u Grčkoj
Neki od najvažnijih dogadjaja koji su obilježili 2004-tu godinu, u sebi su sadržavali i osobnu ljudsku tragediju, i razaranja, i razne činove terorizma, ali i prirodne katastrofe. Kako izvještava novinar Glasa Amerike Chris Simkins, ipak je Irak i dalje dominirao vijestima. 2004-ta je bila obilježena brojnim vijestima iz Iraka. Nasilje je teklo gotovo bez prestanka, u kombinaciji sa samoubilačkim napadima pobunjenika na američke vojnike, iračke policajce i civile koji rade za Sjedinjene Države. Bombe postavljene uz put i napadi iz zasjede bile su najpopularnije taktike udara na američke konvoje. Stotine američkih i iračkih vojnika su ubijeni. U martu su Amerikanci predali kontrolu nad zemljom prijelaznoj Iračkoj vladi. U maju, na vidjelo, i prve stranice svih svjetskih novina, izbio je skandal sa zlostavljanjima u zatvoru Abu Ghraib. Američki mediji su otkrili uznemirujuće fotografije na kojima se vide američki vojnici kako muče iračke zarobljenike, postavljajući ih pred fotoaparat u vrlo ponižavajućim pozama. Zlostavljanje, koje je predsjednik Bush osudio, vodilo je promjenama u samom Abu Ghraibu, kao i zatvorskim kaznama za američke vojnike. U julu se bivši irački vodja Saddam Hussein po prvi puta pojavio na sudu. Saddam je pokazao prkos kada se sučelio s optužbama za masovna ubojstva i genocid. On je sve optužbe negirao i očekuje se da izadje na sudjenje nakon što se uspostavi nova iračka vlada u dvije hiljade i petoj. Krajem godine je američka vojska otpočela masovnu, nedjelju dana dugu operaciju u pobunjeničkom sjedištu Falluji. Vodjene su žestoke ulične borbe s pobunjenicima, i konačno je grad uzet pod američku kontrolu, kada su pronadjene velike količine uskladištenog oružja. Izvještaji kažu da je tijekom operacije ubijeno više od hiljadu pobunjenika, a i Amerikanci su podnijeli gotovo najveći broj žrtava od početka rata. Drugi su dijelovi svijeta bili pod udarima terorizma. U Septembru su naoružani čečenski militantni više od hiljadu dvjesto djece, roditelja i učitelja uzeli za taoce u jednoj školi u Beslanu, Rusija. Nakon nekoliko dana pregovora, ruski komandosi su upali u školu i oslobodili na stotine zarobljenih. Međutim, više od 300 osoba - uglavnom djece - je ubijeno, a 700 ih ranjeno. U martu je 200 osoba ubijeno u Madridu kada je jedna grupa povezana s al Qaidom detonirala nekoliko bombi postavljenih u nekoliko prigradskih vozova. Do napada je došlo tri dana prije općih izbora u Španjolskoj, u kojoj je dotadašnji premijer Jose Maria Aznar poražen. Afrička zemlja Sudan došla je u vrh vijesti zbog strašne humanitarne krize, a nakon dvogodišnje kampanje etničkog nasilja koje su provodile milicije odane vladi u Khartoumu, a protiv uglavnom crnačkih farmerskih plemena na jugu. Izvještava se da je oko 70 hiljada ljudi ubijeno , a više od milijun raseljeno u zapadnom dijelu zemlje, Darfuru. Medjunarodne humanitarne organizacije su povele masovne operacije pomoći za izbjeglice iz Darfura koje umiru od gladi. 2004- ta je bila i jedna od najgorih sezona desetljećima, kada se govori o uraganima i tropskim olujama u području Atlantika, i Kariba. Devet žestokih oluja i 4 uragana udarilo je na što na Haiti, što na obale Sjedinjenih Država, posebno Floridu. Nevrijeme je dovelo do stotina mrtvih, velikih materijalnih šteta, i do negativnog utjecaja na lokalne ekonomije. Kada već govorimo o ekonomiji, cijene nafte su u dvije hiljade i četvrtoj porasle za 33 posto - i došle na rekordnih 55 dolara po barelu. Posljedica je bila veliko povećanje cijena benzina u najvećem dijelu svijeta, a posebno u Sjedinjenim Državama. Pred kraj godine, cijene sirove nafte su ipak pale i stabilizirale se nakon što su zemlje - proizvodjači povećali proizvodnju. 2004-ta je bila i godina nekoliko povijesnih izbora. U Afghanistanu su milijuni ljudi izašli na birališta kako bi glasali na prvim predsjednza predsjednika, tri godine nakon što su američke snage skinule s vlasti talibanski režim. U Sjedinjenim Državama, nakon žestoko vodjenih kampanja koje su vodili predsjednik Bush i njegov demokratski izazivač senator John Kerry, narod je izabrao Georga Busha i za drugi mandat. Gospodin Bush je rekao kako je pobjedom zadobio politički kapital koji će iskoristiti na rješavanje niza domaćih problema , uključujući reformu penzionog i sistema poreza. Na drugom kraju svijeta, gorka je politička kriza donekle rješena u Ukrajini nakon što je Vrhovni sud te zemlje poništio izbornu pobjedu tamošnjeg premijera Viktora Janukovicha nad opozicionim liderom Viktorom Yuschenkom. Sud je utvrdio je bilo masovnih izbornih prijevara, i naredio održavanje novih izbora. Politička je borba takodjer rezultirala time da su ukrajinski parlamentarci amendirali Ustav zemlje. U isto vrijeme su tužitelji otvorili istragu navoda da je opozicioni lider Yuschenko bio otrovan dioxinom, u pokušaju atentata pred same izbore. Konačno - grandiozne svečanosti obilježile su Olimpijadu 2004-te, slaveći sportski duh u Atheni, koja je bila domaćinom 28-ih olimpijskih igara. Četiri milijarde tv gledatelja pratilo je povratak plamena u drevni grad koji je igre i izmislio.